Document ID: 32006R2030

A BIZOTTSÁG 2030/2006/EK RENDELETE
(2006. december 21.)
a borágazatra vonatkozó 1607/2000/EK, 1622/2000/EK és 2729/2000/EK rendeletnek Bulgária és Románia Európai Unióhoz való csatlakozására tekintettel történő kiigazításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a borpiac közös szervezéséről szóló, 1999. május 17-i 1493/1999/EK tanácsi rendeletre (1) és különösen annak 58. cikkére és 46. cikke (1) bekezdésére, valamint 72. cikke (4) bekezdésére,
mivel:
(1)
A különösen a meghatározott termőhelyről származó minőségi borra vonatkozó cím tekintetében a borpiac közös szervezéséről szóló 1493/1999/EK rendelet végrehajtása részletes szabályainak megállapításáról szóló, 2000. július 24-i 1607/2000/EK (2) bizottsági rendelet IV. melléklete felsorolja az m.t. minőségi pezsgők készítésére szánt azon küvéket, amelyek alkoholtartalma 9,5 térfogatszázaléknál kevesebb lehet. Módosítani kell a mellékletet annak érdekében, hogy tartalmazza a Romániában termelt borokat is.
(2)
A borpiac közös szervezéséről szóló 1493/1999/EK tanácsi rendelet végrehajtása egyes részletes szabályainak megállapításáról, valamint a borászati eljárások és kezelések közösségi kódexének létrehozásáról szóló, 2000. július 24-i 1622/2000/EK bizottsági rendelet (3) XIII. melléklete tartalmazza az 1493/1999/EK rendelet V. melléklete B. részének 1. pontjában meghatározott, a bor illósav-tartalmára vonatkozó eltéréseket. E mellékletet Románia csatlakozására tekintettel módosítani szükséges.
(3)
A borágazat ellenőrzésére vonatkozó részletes végrehajtási szabályok megállapításáról szóló, 2000. december 14-i 2729/2000/EK bizottsági rendelet (4) 11. cikkének (2) bekezdése meghatározza a minták minimális számát, amelyeket az említett rendelet 10. cikkében meghatározott analitikai adatbank számára kell venni évente. Bulgária és Románia csatlakozására tekintettel meg kell határozni az ezekben az országokban veendő minták számát.
(4)
Az 1607/2000/EK, az 1622/2000/EK és a 2729/2000/EK rendeletet ezért ennek megfelelően módosítani kell.
(5)
Az e rendeletben előírt intézkedések összhangban vannak a Borpiaci Irányítóbizottság véleményével,
ELFOGADTA EZT A RENDELETET:
1. cikk
Az 1607/2000/EK rendelet IV. mellékletének helyébe e rendelet mellékletének szövege lép.
2. cikk
Az 1622/2000/EK rendelet XIII. melléklete a következő o) ponttal egészül ki:
„o)
A Romániából származó borok esetében:
-
literenként 25 milliekvivalens a »DOC-CT« leírású követelményeknek megfelelő m.t. minőségi borokra nézve;
-
literenként 30 milliekvivalens a »DOC-CIB« leírású követelményeknek megfelelő m.t. minőségi borokra nézve.”
3. cikk
A 2729/2000/EK rendelet 11. cikke (2) bekezdése második albekezdésének helyébe a következő szöveg lép:
„-
30 minta Bulgáriában
-
20 minta a Cseh Köztársaságban
-
200 minta Németországban
-
50 minta Görögországban
-
200 minta Spanyolországban
-
400 minta Franciaországban
-
400 minta Olaszországban
-
10 minta Cipruson
-
4 minta Luxemburgban
-
50 minta Magyarországon
-
4 minta Máltán
-
50 minta Ausztriában
-
50 minta Portugáliában
-
70 minta Romániában
-
20 minta Szlovéniában
-
15 minta Szlovákiában
-
4 minta az Egyesült Királyságban.”
4. cikk
Ez a rendelet Bulgária és Románia csatlakozási szerződésének hatálybalépése esetén, annak hatálybalépése napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. december 21-én.

Labels: 17
7
6
18
15